Thomas Adelskov (S), 2005-12-15:
Det ved vi fra den SFI-undersøgelse, som har været inde og prøve at undersøge, om kontanthjælpsmodtagerne er kommet i arbejde.
Det var jo det, der var målet i »Flere i arbejde«.
Det ved vi fra regeringens eget råd.
Man har jo nedsat et råd, som skal rådgive regeringen om de mest socialt udsatte, hvordan man kan gøre livet bedre for dem.
Det ved vi fra dem, for de har sagt, at det ikke virker.
Derfor ved vi, at kontanthjælpsloftet ikke virker, og det har jeg også forstået at De Konservative og hr. Jakob Axel Nielsen rent faktisk har fundet ud af.
Hr. Jakob Axel Nielsen er jo i hvert fald citeret i flere medier for, at nu skal man finde i hvert fald nogle grupper, de psykisk syge forstod jeg, som man skulle flytte ud af ordningen om kontanthjælpsloftet.
Så jeg tror, at vi på mange stræk rent faktisk er enige om, at kontanthjælpsloftet ikke virker.
Kontanthjælpsloftet virker ikke.
Den oprindelige tanke bag forslaget var, at loftet over kontanthjælpen ville få flere kontanthjælpsmodtagere til at søge og til at finde et arbejde.
Det er ikke lykkedes, tværtimod.
SFI’s analyse af kontanthjælpsloftet og Rådet for Socialt Udsatte er entydige: Kontanthjælpsloftet får ikke ledige til at finde arbejde, det gør dem blot fattigere i en grad, så de fravælger at gå til tandlæge, købe sko, betale gæld, og 30.500 børn lever i familier omfattet af kontanthjælpsloftet.
Socialdemokratiet var i sin tid med til at indføre loftet over kontanthjælpen, ikke fordi vi var helt overbeviste om, at det var den rigtige medicin, men dels var der jo et flertal i Folketinget, der ville indføre loftet, dels var det jo en betingelse i forbindelse med forhandlingerne og forliget omkring »Flere i arbejde«.
Imidlertid bør vi politikere også være klar til at tage konsekvensen af lovgivning, som vi har gennemført, og ved udgangen af 2005 må vi blot være ærlige og konstatere, at kontanthjælpsloftet ikke virker, tværtimod.
Det bringer ikke kontanthjælpsmodtagerne i arbejde.
Kontanthjælpsloftet virker ikke, det skaber blot flere fattige.
Socialdemokratiet har kæmpet indædt i efterårets forhandlinger med regeringen og Dansk Folkeparti for at få dem til at erkende, at kontanthjælpsloftet er utilstrækkeligt, og vi har arbejdet indædt for at få forligspartierne bag »Flere i arbejde« til at afskaffe kontanthjælpsloftet.
Det er desværre ikke lykkedes endnu.
Beskæftigelsesministeren er gået i tænkeboks.
Men vi har dog konstateret, at der er sket en vis bevægelse hos De Konservative.
Det hilser vi velkommen, og vi har konstateret, at der er sket en vis bevægelse hos statsministeren.
Desværre må jeg konstatere på baggrund af de besvarelser, beskæftigelsesministeren tidligere har givet her i sagen i dag, at der ikke er sket nogen bevægelse hos beskæftigelsesministeren.
Beslutningsforslaget fra Enhedslisten handler ud over kontanthjælpsloftet også om ungeindsatsen og den særlige kontanthjælp for unge under 25 år, som svarer til SU for de unge, der studerer.
Her er der tale om en indsats, vi rent faktisk har set virker.
Efter at ungeindsatsen blev gennemført, har vi kunnet konstatere, at Danmark har udmærket sig med en af de laveste ungdomsarbejdsløshedsprocenter i Europa.
fttm032.fm Page 2361 Wednesday, March 8, 2006 1:51 PM
i gang med en uddannelse eller til at finde et job.
Der findes dog utilsigtede sider af ungeydelsen, som vi bør gøre op med.
Det handler bl.a. om unge sindslidende og andre unge, der ikke er i stand til at klare uddannelse eller job.
For disse unge er ungeindsatsen urimelig, og vi bør sikre, at de ikke sættes på den særlige lave ydelse.
Socialdemokratiet kan desværre ikke stemme for Enhedslistens forslag.
For det første er vi ikke enige i den bombastiske afvisning af ungeydelsen.
Men hvis vi skal have tiltro til forlig og aftaler, ja, så bliver vi nødt til at stå ved dem.
Det ville det ikke, fordi Venstre, De Konservative og Dansk Folkeparti stadig væk udgør et flertal, der vil fastholde kontanthjælpsloftet.
Med baggrund i den forvirring, som jeg synes at regeringen og beskæftigelsesministeren i dag har bragt omkring regeringens holdning til at lave et lille hul i kontanthjælpsloftet og flytte nogle grupper, særlig svage grupper, ud af kontanthjælpsloftet, vil jeg godt her annoncere, at når beskæftigelsesministeren ikke i dag vil fortælle os, hvad regeringen går og tænker på, så bliver vi jo nødt til at bede statsministeren om at komme i Folketinget og fortælle, hvad det var, han i tirsdags mente på sit pressemøde, der gjorde, at medierne kunne berette, at der nu var bevægelse i regeringen, og at man var klar til at kigge på at punktere kontanthjælpsloftet.
Så vi vil benytte lejligheden til at indkalde statsministeren i et samråd i Arbejdsmarkedsudvalget for at drøfte med ham, hvilke initiativer regeringen har tænkt sig at tage på det her område, sådan at vi kan få klarhed over, hvordan vi kan hjælpe de allersvageste.